**OŠ XIV. DIVIZIJE SENOVO, KULTURNI DAN: 8. in 9. RAZRED (17. 4. 2020)**

**Vihar v glavi**

Danes si boste ogledali predstavo Lutkovnega gledališča Ljubljana, vendar v njej ne nastopajo lutke. V njej nastopajo NAJSTNIKI, ki igrajo sami sebe … 17 najstnikov, starih od 14 do 19 let.

Še preden pa si boš ogledal-a predstavo, razmisli:

1. Ali vedno veš, kaj čutiš?
2. Kako se pomiriš, ko te denimo nekaj razjezi ali razžalosti?
3. Kako se razumeš s svojimi starši?

-----------------------------------------------------------------------------------------------

Nekaj informacij PRED ogledom predstave:

Ustvarjena je bila po knjigi **Vihar v glavi, moč najstniških možganov** (avtor: Daniel J. Siegel). Citat iz knjige:

*"V starosti med 12. in 24. letom se v možganih mladostnikov dogajajo velike spremembe. To pri mladostnikih povzroča čustvovanje, odzive in vedenje, ki starše in druge odrasle pogosto prestraši. Ni čudno, da se starši svojim mladostniškim otrokom včasih približujejo v strahu, spet drugič pa se nanje jezno odzivajo."*

Če te zanima več o sami predstavi, njenem nastanku, preberi še članek na spodnji povezavi:

<https://www.rtvslo.si/kultura/oder/vihar-v-glavi-kako-najstniski-mozgani-delujejo-drugace-od-odraslih/452968>

-----------------------------------------------------------------------------------------------------

OGLED predstave **VIHAR V GLAVI**

**Namig:** K ogledu lahko povabiš tudi svoje starše, saj je namenjena tako mladostnikom kot odraslim.

Predstava traja 1 uro in 14 minut.

OBILO UŽITKOV OB GLEDANJU!

<https://vimeo.com/267949816>

---------------------------------------------------------------------------------------------------

Sledijo aktivnosti PO OGLEDU.

**Na ta vprašanja moraš odgovoriti in jih poslati svojemu razredniku/-čarki.**

**VIHAR V GLAVI**

1. V predstavi so nastopajoči v bistvu odigrali sami sebe. Na kratko zapiši, kakšni so nastopajoči najstniki. V čem so si podobni? Bi lahko rekel/rekla, da so podobni tudi tebi? Zakaj da/ne?
2. Kakšna je tipična najstniška soba oziroma njihov kotiček? Kakšen odnos imajo do svojih sob nastopajoči? Kaj pa njihovi starši?
3. Kako je prikazan odnos med najstniki in njihovimi starši? Česa starši ne razumejo? Česa ne razumejo najstniki?
4. Kaj vse se plete v najstnikovih možganih? Kakšne strahove, dvome, skrivnosti, želje nosijo v sebi? Povzemi bistvo s svojimi besedami.
5. Kaj pa ti? Kako doživljaš ti svoje obdobje odraščanja? Ali se lahko poistovetiš s kom iz predstave?

IZZIV: Vprašaj mamo/očeta, kaj meni o obdobju odraščanja in njen/njegov odgovor zapiši.